Komisijos sprendimas
1995 m. liepos 25 d.
iš dalies pakeičiantis Tarybos sprendimą 79/542/EEB ir Komisijos sprendimus 92/260/EEB, 93/195/EEB, 93/196/EEB ir 93/197/EEB dėl skerstinų arklinių šeimos gyvūnų, registruotų arklinių šeimos gyvūnų ir veislei arba produkcijai skirtų arklinių šeimos gyvūnų iš Maroko laikino įvežimo, pakartotinio įvežimo ir importo į Bendriją gyvūnų sveikatos reikalavimų ir veterinarinio sertifikavimo
(tekstas svarbus EEE)
(95/322/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 12, 13, 14, 15, 16, 18 straipsnius ir 19 straipsnio ii punktą,
kadangi Tarybos sprendimu 79/542/EEB [2] su paskutiniais pakeitimais, padarytais Austrijos, Suomijos ir Švedijos stojimo aktu, buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus avis ir ožkas, šviežią mėsą ir mėsos produktus, sąrašas;
kadangi laikino registruotų arklių įvežimo, skerstinų arklinių šeimos gyvūnų importo ir registruotų arklinių šeimos gyvūnų bei veislei arba produkcijai skirtų arklinių šeimos gyvūnų importo sveikatos reikalavimai ir veterinarinis sertifikavimas yra nustatyti atitinkamai Sprendimuose 92/260/EEB [3], 93/196/EEB [4] ir 93/197/EEB [5] su paskutiniais pakeitimais,padarytais Austrijos, Suomijos ir Švedijos stojimo aktu, o pakartotinio registruotų arklių įvežimo juos laikinai eksportavus - Sprendime 93/195/EEB [6] su paskutiniais pakeitimais, padarytais Komisijos sprendimu 95/99/EB [7];
kadangi, Maroke atlikus Bendrijos veterinarinį patikrinimą ir gavus išsamią ataskaitą apie kompetentingų Maroko institucijų taikomas kontrolės priemones, paaiškėjo, kad arklinių šeimos gyvūnų sveikatos būklę pakankamai kontroliuoja tinkamos struktūros ir gerai organizuotos veterinarijos tarnybos;
kadangi jau dvejus metus Marokas nėra apimtas Afrikinės arklių ligos ir per paskutinius dvylika mėnesių nuo šios ligos nebuvo skiepijama;
kadangi Maroko veterinarinės tarnybos garantuoja, kad per 24 valandas telefaksu, telegrama arba teleksu Komisijai ir valstybėms narėms praneš patvirtinimą apie bet kokį Direktyvos 90/426/EEB A priede išvardytų infekcinių arba užkrečiamųjų ligų protrūkį ir apie visus arklinių šeimos gyvūnų skiepijimo arba importo politikos pasikeitimus;
kadangi gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos padėtį atitinkamoje trečiojoje šalyje; kadangi šis atvejis yra susijęs tik su registruotais arkliais;
kadangi Tarybos sprendimas 79/542/EEB, Komisijos sprendimai 92/260/EEB, 93/195/EEB, 93/196/EEB ir 93/197/EEB turi būti atitinkamai iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Tarybos sprendimo 79/542/EEB priedo 1 dalies Marokui skirta eilutė iš dalies keičiama taip:
Skilties "Ypatingos pastabos" paantraštėje "gyvūnai" išbraukiama "6" išnašos nuoroda.
2 straipsnis
Komisijos sprendimas 92/260/EEB iš dalies keičiamas taip:
1. Į I priedo E grupės trečiųjų šalių sąrašą abėcėline tvarka įrašoma "Marokas".
2. Į II E priedo sveikatos sertifikato pavadinimo trečiųjų šalių sąrašą abėcėline tvarka įrašoma "Marokas".
3 straipsnis
Komisijos sprendimas 93/195/EEB iš dalies keičiamas taip:
1. Į I priedo E grupės trečiųjų šalių sąrašą abėcėline tvarka įrašoma "Marokas".
2. Į II priedo sveikatos sertifikato pavadinimo "E grupės" trečiųjų šalių sąrašą abėcėline tvarka įrašoma "Marokas".
4 straipsnis
Komisijos sprendimo 93/196/EEB II priedo E grupės 3 išnašos trečiųjų šalių sąrašą abėcėline tvarka įrašoma "Marokas".
5 straipsnis
Komisijos sprendimas 93/197/EEB iš dalies keičiamas taip:
1. Į I priedo E grupės trečiųjų šalių sąrašą abėcėline tvarka įrašoma "Marokas".
2. Į II E priedo registruotų arklinių šeimos gyvūnų ir veislei bei produkcijai skirtų arklinių šeimos gyvūnų sveikatos sertifikato pavadinimo antrosios sakinio dalies trečiųjų šalių sąrašą abėcėline tvarka įrašoma "Marokas".
6 straipsnis
Šis sprendimas yra skirtas valstybėms narėms.
Priimta Briuselyje, 1995 m. liepos 25 d.